wannaphong/clean_thaiwikipedia huggingface dataset:
# สุเมธ พรมพันห่าว
สุเมธ พรมพันห่าว (12 ตุลาคม พ.ศ. 2482 – 7 กรกฎาคม พ.ศ. 2553) อดีตสมาชิกสภาผู้แทนราษฎรจังหวัดหนองคาย อดีตเลขาธิการพรรคเสรีธรรม และเป็นผู้เสนอขอจัดตั้งจังหวัดบึงกาฬต่อสภาผู้แทนราษฎร และคณะรัฐมนตรีเป็นคนแรก เมื่อปี พ.ศ. 2537

 ประวัติ 
สุเมธ พรมพันห่าว เกิดเมื่อวันที่ 12 ตุลาคม พ.ศ. 2482 ที่อำเภอเซกา จังหวัดบึงกาฬประวัติผู้สมัคร ส.ส.กรมการปกครอง (ขณะนั้นเป็นส่วนหนึ่งของจังหวัดหนองคาย) เป็นบุตรของนายชาลี กับนางทองมี พรมพันห่าว 

สุเมธ พรมพันห่าว เสียชีวิตด้วยโรคมะเร็งตับ เมื่อวันที่ 7 กรกฎาคม พ.ศ. 2553 ที่โรงพยาบาลศูนย์อุดรธานี รวมอายุ 70 ปีมะเร็งตับคร่าสุเมธ พรหมพันห่าวอดีตส.ส.ดับ จาก คมชัดลึก

 การทำงาน 
สุเมธ พรมพันห่าว เริ่มงานการเมืองโดยการเป็นสมาชิกสภาผู้แทนราษฎร จังหวัดหนองคาย สังกัดพรรคราษฎร ต่อมาได้ย้ายมาร่วมงานกับพรรคสามัคคีธรรม และร่วมจัดตั้งพรรคเสรีธรรม พร้อมกับนายพินิจ จารุสมบัติ จนกระทั่งได้รับมอบหมายให้ทำหน้าที่เลขาธิการพรรคคนที่ 2 ในระหว่างปี พ.ศ. 2537 ถึง พ.ศ. 2539 และได้ทำหน้าที่รักษาการหัวหน้าพรรคเสรีธรรม ภายหลังการลาออกของ ดร.อาทิตย์ อุไรรัตน์ ในช่วงปี พ.ศ. 2539 ต่อมาในการเลือกตั้ง พ.ศ. 2544 ได้ลงสมัคร ส.ส.ในระบบบัญชีรายชื่อ ของพรรคเสรีธรรม แต่ไม่ได้รับเลือกตั้ง เนื่องจากพรรคเสรีธรรมมีคะแนนสนับสนุนจากประชาชนไม่ถึงร้อยละ 5 ตามที่กฎหมายกำหนด ต่อมาได้ย้ายมาสังกัดพรรคความหวังใหม่ และได้รับแต่งตั้งเป็นรองหัวหน้าพรรค

ต่อมาในการเลือกตั้ง พ.ศ. 2548 ภายหลังการยุบรวมของพรรคเสรีธรรม กับพรรคไทยรักไทย นายสุเมธ ได้ย้ายไปเข้าร่วมงานการเมืองกับพรรคมหาชน และลงสมัคร ส.ส.ในเขตเลือกตั้งที่ 6 จังหวัดหนองคายการเลือกตั้ง ตอน...แบ่งเขตให้เลือกตั้งจังหวัดหนองคาย แต่ก็ต้องแพ้ให้กับนายนิพนธ์ คนขยัน จากพรรคไทยรักไทย และในการเลือกตั้ง พ.ศ. 2550 ได้ลงสมัคร ส.ส.อีกครั้ง ในนามพรรคมัชฌิมาธิปไตยรายชื่อผู้สมัคร ส.ส. แบบแบ่งเขตเลือกตั้ง เขต 2 แต่ก็ไม่ได้รับเลือกตั้ง

 ผลงานโดดเด่น 
สุเมธ พรมพันห่าว มีผลงานที่โดดเด่นเป็นที่รู้จักของประชาชน คือ การผลักดันการจัดตั้งศาลจังหวัดบึงกาฬ  สถานีวิทยุแห่งประเทศไทย อำเภอบึงกาฬมะเร็งตับคร่าชีวิต ”สุเมธ พรหมพันห่าว”อดีต ส.ส.หนองคาย เสียชีวิต ด้วยวัย 71 ปี พระราชทานเพลิงศพเสาร์ 10ก.ค. ล่าสุด สังกัดพรรค ภท. และการเสนอขอจัดตั้งจังหวัดบึงกาฬ ในปี พ.ศ. 2537ครม.มีมติตั้ง "บึงกาฬ" จังหวัดที่ 77 แยกหนองคาย แต่ในขณะนั้นยังไม่สามารถจัดตั้งได้ เนื่องจากขัดข้องในข้อกฎหมายกระทู้ถามที่ ๑๗๖ ร. เรื่อง ขอให้จัดตั้งจังหวัดบึงกาฬ ของ นายสุเมธ พรมพันห่าว สมาชิกสภาผู้แทนราษฎร ราชกิจจานุเบกษา เล่ม 111 ตอนที่ 25ก วันที่ 15 มิถุนายน 2537

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒๖, ๓ ธันวาคม ๒๕๔๐
# กอล์ฟชิงถ้วยพระราชทานควีนส์คัพ
กอล์ฟชิงถ้วยพระราชทานควีนส์คัพ เป็นการแข่งขันกอล์ฟของรายการเอเชียนทัวร์ และแข่งขันในประเทศไทย การแข่งขันรอบสถาปนาจัดขึ้นใน พ.ศ. 2552 ที่สันติบุรีสมุยคันทรีคลับ กับเงินรางวัลรวม 300,000 ดอลลาร์สหรัฐ โดยมีชินรัตน์ ผดุงศิลป์ เป็นผู้ชนะการแข่งขัน และได้รับเงินรางวัล 47,550 ดอลลาร์สหรัฐ

 ผู้ชนะ 
 พ.ศ.  ผู้ชนะ  ประเทศ  คะแนน  กฎการแข่งขัน  รองชนะเลิศ 2553  เท็ตซึจิ ฮิรัตซึกะ    273 (−11)  1 สโตรค  ถาวร วิรัตน์จันทร์"ชินรัตน์"หวังพิชิตสันติบุรีคว้า"ควีนส์คัพ" 2552  ชินรัตน์ ผดุงศิลป์    268 (−16)  3 สโตรค  คิม แดฮุนอุดร ดวงเดชาโยชิโนบุ ซึคาดะเจ้าหนึ่งหวังโชว์ฟอร์มเก่งควีนส์คัพ
# ซาโอริ ฮาระ
ซาโอริ ฮาระ  เป็นนักแสดงภาพยนตร์เอวีสาวชื่อดังชาวญี่ปุ่น เกิดเมื่อวันที่ 1 มกราคม ค.ศ. 1988 ที่เมืองฮิโรชิมะ ประเทศญี่ปุ่น โดยมีเชื้อสายเยอรมัน จากพ่อลูกครึ่งญี่ปุ่น-เยอรมันและแม่ชาวญี่ปุ่น

 ชีวิตและหน้าที่การงาน 
เธอเข้าสู่แวดวงบันเทิงด้วยถ่ายแบบในชื่อ ไม นานามิ (七海まい) ตั้งแต่ปี ค.ศ. 2005 ลงหน้าปกนิตยสารและหนังสือพิมพ์ฉบับต่าง ๆ ต่อมาก็ได้ห่างหายจากวงการไป จนกระทั่งในต้นปี ค.ศ. 2008 ได้กลับมาอีกครั้ง ในชื่อ ซาโอริ ฮาระ  ด้วยการถ่ายภาพนู้ดเป็นครั้งแรกให้กับนิตยสารซาบรา พร้อมเซ็นสัญญากับบริษัทซอฟต์ ออน ดีมานด์ (เอสโอดี) ซึ่งบริษัทที่มีชื่อเสียงในด้านการถ่ายทำภาพยนตร์เอวี และได้แสดงในภาพยนตร์เรื่องแรกในปีถัดมา ทำยอดขายถึง 270,000 แผ่นในเดือนแรก ซึ่งสามารถทำรายได้เกือบ 700 ล้านเยน (30 ล้านบาท)

ทำให้เธอเป็นที่รู้จักในแวดวงภาพยนตร์เอวีของญี่ปุ่น เธอได้เขียนหนังสืออัตชีวประวัติของตัวเองในชื่อว่า My Real Name Is Mai Kato: Why I Became an AV Actress (本名、加藤まい　私がAV女優になった理由) ซึ่งเป็นเรื่องราวเกี่ยวกับประสบการณ์การทำงานของในการเป็นนักแสดงเอวีให้แฟน ๆ ได้ติดตาม พร้อมกับมีผลงานหนังสือภาพ โน นู้ด บาย กิชิน1 20 เอ็กซ์เอ็กซ์ โตเกียว
    
ในปี ค.ศ. 2010 ได้รางวัลนักแสดงนำหญิงยอดเยี่ยม ประเภท อะเดาท์ บรอดแคสติ้ง อวอร์ด จาก สกาย เพอร์เฟ็ค ทีวี และได้เป็นหนึ่งในนักแสดงนำในภาพยนตร์อีโรติกของฮ่องกงในระบบสามมิติเรื่อง 3D Sex and Zen: Extreme Ecstasy ซึ่งเมื่อออกฉายแล้วประสบความสำเร็จอย่างมากคอลัมน์สารพันต่างแดน ซาโอริ ฮาระ นางเอกโป๊ทะลุจอ หนังสือพิมพ์เดลินิวส์: วันอาทิตย์ที่ 5 มิถุนายน พ.ศ. 2554 โดย วิษณุ ศิริอาชารุ่งโรจน์

 ไม นานามิ 
เธอเข้าสู่วงการไอดอลครั้งแรกภายใต้ชื่อ ไม นานามิ เธอร้องเพลง Spicy Days (スパイシーデイズ) เพลงประกอบการ์ตูนแอนิเมชัน Marshmallow times ออกอากาศช่อง TV Osaka ปี 2004 ร่วมแสดงภาพยนตร์เรื่อง The Dream of Delinquent Boys (不良少年の夢 / Furyō Shōnen No Yume) และ horse-racing melodrama Haru Urara (Lovely Fields)

เธอถ่ายรูปชุดว่ายน้ำลงหนังสือภาพ Mai Nanami First Photobook เดือนพฤษภาคมปี 2005 และแผ่นดีวีดี Mai Nanami: Yamagishi Shin Digital Movie Museum วางจำหน่ายเดือนสิงหาคมปี 2005 เธอรับบทแสดงนำหญิงเภาพยนตร์ Reigo: The Deep Sea Monster vs the Battleship Yamato เปิดตัวที่งาน American Film Market จัดที่ Santa Monica, California เดือนพฤษภาคมปี 2005 ชื่อ Deep Sea Monster Reigo

 เปิดตัวด้านการแสดงเอวี และงานแสดงช่วงปี 2009 
หลังจากหายหน้าจากการแสดงระยะหนึ่ง เธอปรากฏตัวอีกครั้งภายใต้ชื่อ ซาโอริ ฮาระ ช่วงเดือนสิงหาคมปี 2008 พร้อมกับผลงานวิโอดีเว็กซี่ Clear Water เดือนต่อมาเธอถ่ายภาพนู้ดลงนิตรสารผู้ชาย Sabra พร้อมกับประกาศว่ามีสัญญาการแสดงหนัง AV กับทางค่าย Soft On Demand(SOD) เธอนำกลุ่ม SOD เข้ร่วมกิจกรรมต่อต้านโรคติดต่อทางเพศสัมพันธ์เดือนพฤศจิกายนปี 2009 เดิมทำหน้าที่โดย Nana Natsume นักแสดงหนัง AV จากค่าย SOD ผลงานชิ้นแรกกับทางค่าย SOD ของ Saori Hara วางจำหน่ายเดือนมกราคมปี 2009 มีชื่อว่า Real Celebrity Saori Hara: Miraculous AV Debut มีรายงานว่าขายได้ประมาณ 100,000 ชุด

ช่วงเปิดตัวการแสดง AV เธอรับงานถ่ายนู้ด NO NUDE by KISHIN 1 20XX TOKYO งานถ่ายนู้ดบริเวณพื้นที่สาธารณะเขตโตเกียว จัดโดย Asihi Press ช่างภาพในงานคือนาย คิชิน ชิโนยามะ ซึ่งชิโนยามะกล่าวว่าเค้าชอบการร่วมงานกับนักแสดง AV เนื่องจากไม่ต้องกังวล ว่าจะถ่ายภาพหลุด หรือผิดมุม แต่ทั้งชิโนยามะและซาโอริ ฮาระถูกปรับจากการอนาจารในที่สาธารณะ
# ปลาดุกหนามไนเจอร์
ปลาดุกหนามไนเจอร์  เป็นปลาน้ำจืดชนิดหนึ่ง มีชื่อวิทยาศาสตร์ว่า Pseudodoras niger ในวงศ์ปลาทอล์คกิ้งแคทฟิช (Doradidae)

มีรูปร่างค่อนข้างยาว มีส่วนหัวเป็นทรงกรวย มีกระดูกแข็ง ครีบอกมีเงี่ยงแข็ง ด้านข้างลำตัวมีชุดของแผ่นกระดูกแข็งคล้ายเกราะมีปลายแหลม เรียงตัวไปทางท้ายของลำตัวจนสุดปลายหาง ลำตัวมีสีเทาอมดำ ปลายแหลมของเกล็ดแข็งเป็นสีขาว ครีบหลัง ครีบหาง และครีบอกมีสีเข้ม 

มีขนาดใหญ่เต็มที่ 1 เมตร แต่ขนาดโดยเฉลี่ยคือ 59 เซนติเมตร มักอาศัยอยู่เป็นฝูง หากินบริเวณพื้นน้ำ  โดยกินอาหารจำพวก ซากพืช ซากสัตว์ อินทรียสารต่าง  ๆ รวมทั้งไส้เดือนน้ำ, แมลง และสัตว์มีกระดองด้วย

พบกระจายพันธุ์ในลุ่มแม่น้ำหลักทางตอนเหนือของทวีปอเมริกาใต้ เช่น ประเทศโบลิเวีย, บราซิล, เวเนซุเอลา, เอกวาดอร์, เฟรนช์เกียนา, เปรู โดยอาศัยอยู่ในแหล่งน้ำที่เป็นแม่น้ำหรือบึงขนาดใหญ่ ที่มีสภาพน้ำค่อนข้างขุ่นหรือมีโคลนตมขุ่นตลอดทั้งปี มีอุณหภูมิประมาณ 21-29.8 องศาเซลเซียส ค่าความเป็นกรดเป็นด่างของน้ำ (pH) ประมาณ 5.0-9.0 

เป็นปลาที่ใช้บริโภคกันในท้องถิ่น โดยมีชื่อเรียกในภาษาถิ่นว่า Cuyú-cuyú  และยังนิยมเลี้ยงเป็นปลาสวยงามอีกด้วยหน้า 56 คอลัมน์ บุก Rio Amazonras ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF นิตยสาร Aquarium Biz ฉบับที่ 12 ปีที่ 1 ประจำเดือนมิถุนายน 2011
# ถ้ำเซินด่อง
ถ้ำเซินด่อง (, IPA:) เป็นถ้ำในอุทยานแห่งชาติโฟงญาเก่บาง อำเภอโบ๋จ่าย จังหวัดกว๋างบิ่ญ ประเทศเวียดนาม เป็นหนึ่งในถ้ำตามธรรมชาติที่ใหญ่ที่สุดในโลก

ถ้ำตั้งอยู่ใกล้กับพรมแดนกับประเทศลาว ภายในถ้ำมีแม่น้ำใต้ดินที่ไหลเชี่ยวกรากอยู่ และข้อมูลจากปี 2009 ถือว่าถ้ำนี้มีขนาดตัดข้าง (cross-section) ใหญ่ที่สุดในบรรดาถ้ำทั่วโลกGuinness World Records 2013, Page 032. 

ถ้ำนี้เกิดขึ้นจากกระบวนการกร่อนของหินปูน และมีการกำหนดอายุของถ้ำอยูที่ราว 2 ถึง 5 ล้านปี

การค้นพบ
ทางเข้าถ้ำเซิยด่องค้นพบในปี 1991 โดยชายชาวท้องถิ่นชื่อ โห่ ฮาญ ขณะที่เขาเข้าป่าเพื่อหาไม้กฤษณา เขาได้ยินเสียงลมกรรโชกแรงและลำธารไหลเชี่ยวกรากตั้งแต่ปากถ้ำ เมื่อเข้าไปยังพบทางลดหลั่นที่มีความชันHo Khanh, a local farmer and biggest cave in the world at sondoongcave.org, accessed June 23, 2020

ในปี 2009 ถือเป็นครั้งแรกที่ถ้ำได้รับความสนใจในระดับนานาชาติ ทีมนักสำรวจถ้ำจากสมาคมวิจัยถ้ำอังกฤษ (BCRA) ทำการสำรวจถ้ำตั้งแต่วันที่ 10 ถึง 14 เมษายน 2009 การสำรวจชะงักลงหลังทีมเผชิญหน้ากับผนังถ้ำที่เต็มไปด้วยหินย้อยแหลมความสูงกว่า  ที่ซึ่งทีมงานตั้งชื่อให้ว่าเป็น "กำแพงเมืองเวียดนาม" (Great Wall of Vietnam) ทีมสำรวจถ้ำข้ามทะลุผนังดังกล่าวได้สำเร็จในปี 2010 และสำรวจจนถึงสุดทางเดินของถ้ำ ในปี 2010 ทีมสำรวจถ้ำจาก BCRA นำโดบฮอเวิร์ด ลิมเบิร์ท (Howard Limbert) ทำการสำรวจถ้ำเซินด่องเสร็จสมบูรณ์ และประกาศให้เป็นถ้ำตามธรรมชาติที่ใหญ่ที่สุดในโลกในวันที่ 14 เมษายน 2010 ด้วยปริมาตรถ้ำอยู่ที่ 38.5 ล้านลูกบาศก์เมตร

การท่องเที่ยว
ในต้นเดือนสิงหาคม 2013 นักท่องเที่ยวกลุ่มแรกเดินทางมาเพื่อสำรวจถ้ำโดยมีมัคคุเทศก์นำทาง ค่าใช้จ่ายในการสำรวจถ้ำอยู่ที่ 3,000 ดอลล่าร์สหรัฐต่อหัว ผู้จะเข้าไปในถ้ำต้องมีใบอนุญาตเข้าสำรวจถ้ำซึ่งมีจำนวนจำกัด และมีให้เข้าสำรวจถ้ำได้ระหว่างเดือนมกราคมถึงสิงหาคมเท่านั้น หลังสิ้นสุดเดือนสิงหาคมจะเข้าสู่ฤดูฝน ฝนที่ตกหนักจะท่วมถ้ำจนทำให้เดินทางภายในถ้ำไม่ได้ ข้อมูลจากปี 2017 ระบุว่ามีบริษัททัวร์แค่แห่งเดียวที่ได้รับอนุญาตนำเที่ยวในถ้ำได้ คืออ๊อกซาลิสแอเวนเจอร์ทัวส์ (Oxalis Adventure Tours)Letter 1213/UBND-VX, 2016-08-03, Government of Quang Binh Province.

โครงการพัฒนา
เคยมีการเสนอแผนสร้างรถเคเบิลข้ามผ่านภายในถ้ำ ความยาวรวม  และใช้งบประมาณราว 112 ถึง 211 ล้านดอลล่าร์สหรัฐ $112 แผนที่ถูกคัดค้านอย่างหนักโดยกลุ่มอนุรักษ์สิ่งแวดล้อมและชาวบ้านในพื้นที่ที่กังวลการทำลายธรรมชาติและกังวลผลจากการเกิดการท่องเที่ยวขนานใหญ่ (mass tourism) ต่อทั้งถ้ำและพื้นที่โดยรอบ ท้ายที่สุดแผนจึงถูกยกเลิกไปโดยรัฐบาลของท้องถิ่น

 ระเบียงภาพ
# ซัลซา (แนวดนตรี)
ซัลซา  เป็นแนวดนตรีของคิวบาที่มาบรรจบระหว่างสเปนและวัฒนธรรมแอฟริกา ในช่วงทศวรรษ 1960-1970 ปัจจุบันเป็นที่แพร่หลายไปทั่วโลก
# จำลอง เอี่ยมแจ้งพันธุ์
พลตำรวจเอก จำลอง เอี่ยมแจ้งพันธ์ อดีตที่ปรึกษานายกรัฐมนตรี (สมัคร สุนทรเวช) อดีตรัฐมนตรีช่วยว่าการกระทรวงสาธารณสุขทำบุญครบรอบวันคล้ายวันเกิด พล.ต.อ.จำลอง เอี่ยมแจ้งพันธุ์ 83 ปี ในรัฐบาลของ ดร.ทักษิณ ชินวัตร อดีตที่ปรึกษารัฐมนตรีว่ากระทรวงศึกษาธิการ ปองพล อดิเรกสาร และอดีตรองอธิบดีกรมตำรวจ

 ประวัติ 
จำลอง เอี่ยมแจ้งพันธ์ เกิดเมื่อวันที่ 7 ธันวาคม พ.ศ. 2478 ที่ตำบลเนินขี้เหล็ก อำเภอลาดยาว จังหวัดนครสวรรค์ประวัติผู้สมัคร ส.ส. กรมการปกครอง เป็นบุตรของนายฮะ กับนางเหรียญ เอี่ยมแจ้งพันธ์ จบการศึกษาจากโรงเรียนไตรมิตรวิทยาลัย และ โรงเรียนนายร้อยตำรวจ รุ่นที่ 13

 การทำงาน 
พล.ต.อ.จำลอง เคยดำรงตำแหน่งผู้บัญชาการตำรวจนครบาล ในระหว่างปี พ.ศ. 2535 - พ.ศ. 2536 และได้รับตำแหน่งสูงสุดคือ รองผู้บัญชาการตำรวจแห่งชาติ (รอง ผบ.ตร.) ฝ่ายจราจรโครงการพระราชดำริตำรวจจราจรโครงการพระราชดำริ พระมหากรุณาธิคุณของพระบาทสมเด็จพระเจ้าอยู่หัวภูมิพลอดุลยเดช เพื่อบรรเทาวิกฤตจราจร  ต่อมาหลังเกษียณอายุราชการ ได้เข้าร่วมงานการเมืองกับพรรคไทยรักไทย โดยลงสมัคร ส.ส.ในระบบบัญชีรายชื่อ ลำดับที่ 89 และได้รับการแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของ พ.ต.ท.ทักษิณ ชินวัตร ในช่วงปลายปี พ.ศ. 2546 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาเข้าสังกัดพรรคพลังประชาชนพร้อมกับลงรับสมัคร ส.ส. ในระบบสัดส่วนลำดับที่ 4 ของกลุ่ม 6 ที่ประกอบด้วยพื้นที่กรุงเทพมหานคร, นนทบุรี และสมุทรปราการ แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๑๗ ข หน้า ๓, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง
ฉบับพิเศษ หน้า ๘, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๒๒ ตอนที่ ๖ ข หน้า ๑, ๕ พฤษภาคม ๒๕๔๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๘ ตอนที่ ๑๕๑ ง ฉบับพิเศษ หน้า ๑๐๑๕, ๓๑ ธันวาคม ๒๕๑๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๑๑๑ ตอนที่ ๑๕ ข หน้า ๘๙, ๑๗ สิงหาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๑๓ ตอนที่ ๑๒ ข หน้า ๖๓, ๒๑ มิถุนายน ๒๕๓๙
# เลลีสตัด
เลลีสตัด  เป็นเมืองในประเทศเนเธอร์แลนด์ เป็นเมืองหลวงของจังหวัดเฟลโวลันด์  เป็นเมืองที่สร้างจากการถมทะเล ก่อตั้งในปี ค.ศ. 1967 อยู่ต่ำกว่าระดับน้ำทะเล 5 เมตร

เลลีสตัด
หมวดหมู่:จังหวัดเฟลโฟลันด์
# ชาวไทยในสวีเดน
ชาวไทยในสวีเดน  เป็นชาวไทยที่อาศัยอยู่ในประเทศสวีเดน ซึ่งปัจจุบันมีประมาณ 41,000 คนพำนักอยู่ในประเทศดังกล่าว โดยมีผู้ย้ายถิ่นฐานที่มีจำนวนเติบโตในช่วงไม่กี่ปีที่ผ่านมา ดังใน ค.ศ. 2000 มีคนไทย 786 รายในสวีเดน ต่อมาใน ค.ศ. 2009 มีจำนวนเพิ่มขึ้นเป็น 2,994 ราย ซึ่งเพิ่มขึ้นเกือบสี่เท่าStatistiska Centralbyrån http://www.scb.se นอกจากนี้ ยังมีชาวไทยหลายคนที่ถือสัญชาติสวีเดนทั้งหมดกว่า 11,000 ราย ที่เกิดในประเทศไทย โดยส่วนใหญ่แล้วนับถือศาสนาพุทธทั้งหมดในประเทศสวีเดน

จากค.ศ. 1969 ถึง 2002 มีการรับเด็กไทยไปเป็นบุตรบุญธรรม 1,680 รายในสวีเดนadoption thailand sverige คนไทยจำนวนมากเป็นแรงงานข้ามประเทศในการเก็บผลไม้ขนาดเล็ก"Många bärplockare far illa" ช่วงทศวรรษแรกของยุค 2000 สตรีไทยย้ายถิ่นฐานไปอยู่สวีเดนมากขึ้นจากการแต่งงาน และในค.ศ. 2009 ต่างก็ได้รับใบอนุญาตหมายเลข 1 875 หลังจากเริ่มมีความสัมพันธ์ต่อชาวสวีเดนAllt fler thailändskor söker nytt liv i Sverige, Svenska Dagbladet เกือบ 80 เปอร์เซนต์ของคนไทยในสวีเดนเป็นผู้หญิง แม้ว่าเหตุผลส่วนใหญ่จะเชื่อว่าการแต่งงานเหล่านี้มีแต่ความสุข แต่เมื่อเร็ว ๆ นี้ สื่อมวลชนได้สร้างความสนใจต่อกรณีสตรีไทยในสวีเดนที่อาจอยู่ในภาวะเสี่ยงส่วนหนึ่งThailändskor riskerar bli utnyttjade
# กรูจอนตส์
กรูจอนตส์ (,) หรือ เกราเด็นซ์  เป็นเมืองในประเทศโปแลนด์ ตั้งอยู่ทางตอนเหนือของประเทศบนฝั่งแม่น้ำวิสตูลา มีประชากร 96,042 คน (ค.ศ. 2010) มีอุตสาหกรรมสินค้าเหล็ก เครื่องจักรการเกษตร รองเท้า
# เดอะฮาร์ทไดนาสตี้
เดอะฮาร์ทไดนาสตี้ (The Hart Dynasty) เป็นกลุ่มนักมวยปล้ำของWWE สมาชิกของกลุ่มประกอบด้วยไทสัน คิดและเดวิด ฮาร์ท สมิธโดยมีนาตาเลียเป็นผู้จัดการทีม ในปี 2010 ไทสันได้หักหลังฮาร์ท สมิธทำให้ต้องแตกทีมกันไป

 แชมป์และรางวัล 
Florida Championship Wrestling
FCW Southern Heavyweight Championship (2 times) – Harry Smith (1), TJ Wilson (1)
FCW Florida Tag Team Championship (1 time) – DH Smith and TJ Wilson
World Wrestling Entertainment
WWE United States Championship (1 time) – Bret Hart
World Tag Team Championship (1 time) – David Hart Smith and Tyson Kidd
WWE Tag Team Championship (1 time) – David Hart Smith and Tyson Kidd
Bragging Rights Trophy (2009) - David Hart Smith and Tyson Kidd with team Smackdown (Kane, R-Truth, Matt Hardy, Finlay, and Chris Jericho)

 หมายเหตุ
# มาสทริชท์
มาสทริชท์ หรือ มาสตริคต์  เป็นเมืองในประเทศเนเธอร์แลนด์ ตั้งอยู่ทางตอนใต้ในจังหวัดลิมบูร์ก และเป็นเมืองหลวงของจังหวัด ตั้งอยู่ริมฝั่งแม่น้ำมาส ใกล้เขตแดนประเทศเบลเยียม เมืองมาสทริชท์เป็นที่รู้จักในฐานะเมืองแห่งประวัติศาสตร์ วัฒนธรรม ประเพณีพื้นบ้าน และการศึกษาVVV Maastricht ยังมีชื่อเสียงด้านการค้าขายและพักผ่อนของนักท่องเที่ยว ด้านอุตสาหกรรม มีการผลิตเหล็กกล้า เคมีภัณฑ์ ซีเมนต์ กระดาษ แก้ว เครื่องปั้นเผา ซิการ์ เป็นตลาดค้าธัญพืชและเนยเหลว

การที่อยู่ติดแนวเขตแดนทำให้ถูกปิดล้อมและถูกยึดครองบ่อยครั้ง สเปนได้ยึดครองใน ค.ศ. 1579 ทำให้ชาวเมืองถูกสังหารไปเป็นจำนวนมากจากการลุกขึ้นต่อต้าน ต่อมาใน ค.ศ. 1673 ค.ศ. 1748 และ ค.ศ. 1794 ฝรั่งเศสเข้ายึดครอง ในสงครามโลกครั้งที่สอง เยอรมนีได้เข้ายึดครองระหว่างปี ค.ศ. 1940-1944 ใน ค.ศ. 1992 มีการลงนามในสนธิสัญญาก่อตั้งสหภาพยุโรปขึ้นที่เมืองนี้
# ซโวลเลอ
ซโวลเลอ  เป็นเมืองในประเทศเนเธอร์แลนด์ เป็นเมืองหลวงของจังหวัดโอเฟอไรส์เซิลและมีประชากรมากเป็นอันดับสองของจังหวัดรองจากเอ็นสเคอเด อยู่ห่างจากกรุงอัมสเตอร์ดัมทางตะวันออกเฉียงเหนือ 120 กิโลเมตร ตั้งอยู่บนฝั่งแม่น้ำไอส์เซิล เป็นเมืองชุมทางรถไฟ มีอุตสาหกรรมต่อเรือและอุตสาหกรรมเหล็ก มีประชากร 127,497 คนในปี ค.ศ. 2019https://opendata.cbs.nl/statline/#/CBS/nl/dataset/37230NED/table?fromstatweb
# ไอส์เซิลเมร์
ไอส์เซิลเมร์  เป็นทะเลสาบตื้น มีเนื้อที่ 1,100 ตารางกิโลเมตร เป็นพื้นน้ำส่วนในของอ่าวเซยเดอร์เซ อยู่ใจกลางของเขตแดนของจังหวัดเฟลโฟลันด์ จังหวัดนอร์ทฮอลแลนด์ และจังหวัดฟรีสลันด์ มีความลึกเฉลี่ย 5 ถึง 6 เมตร ไอส์เซิลเมร์ถือเป็นทะเลสาบที่ใหญ่ที่สุดในยุโรปตะวันตก ปัจจุบันไอส์เซิลเมร์มีขนาดเล็กลง เนื่องจากมีโครงการพัฒนาพื้นที่ รับน้ำจากแม่น้ำไอส์เซิล
# การาชิงกา
การาชิงกา  เป็นเมืองในประเทศบราซิล ตั้งอยู่ทางตะวันออกของรัฐมีนัชเจไรช์ ในปี ค.ศ. 2009 มีประชากร 85,472 คน มีพื้นที่ 1,251 ตร.กม. มีความสูงเหนือระดับน้ำทะเล 578 เมตร มีจุดสูงสุดที่ระดับ 1,516 เมตร
# กองพลน้อยแดง
กองพลน้อยแดงอิตาลี (Red Brigades) เป็นกลุ่มนิยมลัทธิคอมมิวนิสต์ที่ต้องการแยกประเทศอิตาลีออกจากการเป็นพันธมิตรของชาติตะวันตก ก่อตั้งเมื่อ พ.ศ. 2512 โดยมีจุดเริ่มต้นจากขบวนการนักศึกษา เน้นการต่อสู้ด้วยความรุนแรงเพื่อให้เกิดการปฏิวัติสังคม และเรียกร้องให้อิตาลีถอนตัวออกจากนาโต

ตั้งแต่ พ.ศ. 2523 เป็นต้นมา กองพลน้อยแดงอิตาลีเริ่มเสื่อมถอยลง ใน พ.ศ. 2527 ได้แตกออกเป็นสองกลุ่มย่อย ยังคงปฏิบัติการด้วยความรุนแรงอยู่ แต่ไม่เป็นข่าวดังเหมือนช่วงแรกๆของปฏิบัติการ ปฏิบัติการของกองพลน้อยแดงอิตาลีที่เคยเป็นข่าวดังคือการลักพาตัวอัลโดโมโร อดีตนายกรัฐมนตรีของอิตาลีไปสังหารเมื่อ พ.ศ. 2521 และการลักพาตัวนายทหารสหรัฐอเมริกา เมื่อ พ.ศ. 2524 แต่ไม่สำเร็จ
 อ้างอิง 
 ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา. จุฬาลงกรณ์มหาวิทยาลัย. 2550. หน้า 99- 101
 แหล่งข้อมูลอื่น 
 Brigate Rosse - Fatti, Documenti e Personaggi  - เอกสารที่เกี่ยวข้อง
 Strike One to Educate One Hundred: the rise of the Red Brigades in Italy in the 1960s and 1970s  - มีลิงก์ไปยังเอกสารสแกนจากหนังสือ "Strike One to Educate One Hundred", ของกองพลน้อยแดงอิตาลี มีเอกสารเกี่ยวกับการเมืองของอิตาลีและการปฏิวัติของฝ่ายซ้ายในอิตาลี
# แนวร่วมปลดปล่อยชาติคอร์ซิกา
thumb| การต่อต้านของสมาชิก Ghjuventi Indipendentista เรียกร้องการปลดปล่อย Yvan Colonna ผู้ต่อต้านแสดงการสนับสนุน FLNC และการเรียกร้องเอกราชของคอร์ซิกา
แนวร่วมปลดปล่อยชาติคอร์ซิกา  เป็นกลุ่มที่ก่อตั้งเมื่อ พ.ศ. 2519 เพื่อเรียกร้องเอกราชของดินแดนคอร์ซิกา ซึ่งเป็นดินแดนชายฝั่งทะเลเมดิเตอร์เรเนียนออกจากประเทศฝรั่งเศส การดำเนินงานของกลุ่มเน้นการโจมตีและก่ออาชญากรรมในบริเวณคอร์ซิกา โจมตีธนาคารและสิ่งอำนวยความสะดวกสำหรับนักท่องเที่ยว ในช่วง พ.ศ. 2523–2533 เกิดความแตกแยกภายในแนวร่วมปลดปล่อยชาติเคอร์สิกาจนเกิดเป็นกลุ่มย่อยต่าง ๆ มากมาย ต่อมากลุ่มย่อยเหล่านี้ได้กลับมารวมตัวกันอีกครั้งเมื่อ พ.ศ. 2542
 อ้างอิง 
 ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา. จุฬาลงกรณ์มหาวิทยาลัย. 2550. หน้า 101 - 102
 แหล่งข้อมูลอื่น
 ข้อมูลภาษาฝรั่งเศสเกี่ยวกับ FLNC
 หมวดหมู่:ขบวนการทางการเมืองในทวีปยุโรป   
 หมวดหมู่:ขบวนการแบ่งแยกดินแดน
# กัมพูชา (อัลบั้ม)
กัมพูชา เป็นสตูดิโออัลบั้มเดี่ยวลำดับแรกของ ยืนยง โอภากุล (แอ๊ด คาราบาว) โดยทำขึ้นภายหลังจากที่วงคาราบาวออกอัลบั้ม ท.ทหารอดทน โดยวางตลาดครั้งแรกในกลางเดือนพฤษภาคม พ.ศ. 2527 แต่ไม่ประสบความสำเร็จเท่าที่ควร“กัมพูชา” อัลบั้มที่ดีที่สุดของ“แอ๊ด คาราบาว”/บอน บอระเพ็ด

 รายชื่อเพลงในอัลบั้ม 

 ผู้ร่วมงาน 
 ยืนยง โอภากุล (แอ๊ด) : คำร้อง, ทำนอง, ร้องนำ, ร้องประสาน, กีตาร์, คองกา, เพอร์คัชชัน, เมาท์ออร์แกน, โปรดิวเซอร์
 ปรีชา ชนะภัย (เล็ก) : กีตาร์
 เทียรี่ เมฆวัฒนา (รี่) : กีตาร์, แบนโจ, ร้องประสาน, ทำนอง
 อ.ธนิสร์ ศรีกลิ่นดี : ขลุ่ย, รีคอร์เดอร์, แคลริเน็ต, คองก้า, เพอร์คัสชั่น
 กีรติ พรหมสาขา ณ สกลนคร (เขียว) : ร้องประสาน
 ไพรัช เพิ่มฉลาด (รัช) : เบส, ร้องประสาน
 สุเทพ ถวัลย์วิวัฒนกุล : กีตาร์, แมนโดลิน

 คำร้อง/ทำนอง 
 ยืนยง โอภากุล
 สีสัน ควงตะคองหลง (คมสัน ดวงสูงเนิน) ในเพลง ตำนานแผ่นดิน
 สำรอง อนันตทัศน์ (สีเผือก คนด่านเกวียน) ในเพลง คนหลังเขา
 พันตำรวจโท สุรศักดิ์ สุทธารมณ์ (ยศในขณะนั้น) ในเพลง จันทร์เจ้าขา
 อัศนี พลจันทร ในเพลง เดือนเพ็ญ
# กองทัพสาธารณรัฐไอร์แลนด์
กองทัพสาธารณรัฐไอร์แลนด์  เป็นขบวนการของชนกลุ่มน้อยชาวไอริชที่นับถือศาสนาคริสต์นิกายโรมันคาทอลิกในไอร์แลนด์เหนือ ต่อสู้เพื่อเรียกร้องเอกราชจากสหราชอาณาจักร โดยใช้ความรุนแรง เช่น การลอบสังหาร การปล้นธนาคาร และการวางระเบิดพลเรือนมาตั้งแต่เริ่มก่อตั้งองค์กรเมื่อ พ.ศ. 2512 วัตถุประสงค์หลักคือต้องการแยกไอร์แลนด์เหนือออกจากสหราชอาณาจักรที่ประชาชนส่วนใหญ่นับถือศาสนาคริสต์นิกายโปรแตสแตนท์ เพื่อไปรวมกับประเทศไอร์แลนด์

กองทัพสาธารณรัฐไอร์แลนด์ได้รับการสนับสนุนจากชาวไอริชที่นับถือนิกายโรมันคาทอลิกในพื้นที่และที่อยู่ต่างแดน เช่นในสหรัฐอเมริกาและแคนาดาซึ่งเป็นแหล่งเงินทุนสำคัญทำให้กองทัพสาธารณรัฐไอร์แลนด์ยังยืนหยัดต่อสู้กับรัฐบาลอังกฤษได้

พ.ศ. 2541 กองทัพสาธารณรัฐไอร์แลนด์และกลุ่มซันเฟนได้ประกาศวางอาวุธและลงนามในสนธิสัญญาสงบศึกกับอังกฤษและขบวนการอื่น ๆ ของชาวไอริช ความขัดแย้งที่เกิดขึ้นเกี่ยวกับข้อตกลงในการวางอาวุธ ทำให้สมาชิกกองทัพสาธารณรัฐไอร์แลนด์บางส่วนไม่พอใจ ประกาศแยกตัวออกมาตั้งกองทัพสาธารณรัฐไอร์แลนด์ใหม่เมื่อ พ.ศ. 2542 และออกปฏิบัติการด้วยความรุนแรงต่อไป
# สมถวิล สังขะทรัพย์
นางสมถวิล สังขะทรัพย์ เป็นผู้ก่อตั้งโรงเรียนสมถวิล สุขุมวิท 67 โรงเรียนดวงถวิล โรงเรียนสมถวิล ราชดำริ โรงเรียนสมถวิล หัวหิน โรงเรียนอนุบาลสมาคมสตรีไทยและแผนกรับเลี้ยงเด็กยากจน โรงเรียนสอนภาษา สมาคมนักเรียนเก่าญี่ปุ่น ในพระบรมราชูปถัมภ์ โรงเรียนศูนย์ฝึกอาชีวเกษตรสงเคราะห์ (จังหวัดเชียงใหม่ และจังหวัดสระบุรี)

 ประวัติ 
นางสมถวิล สังขะทรัพย์ เกิดเมื่อวันที่ 2 เมษายน พ.ศ. 2460 ฝั่งธนบุรี สมรสกับร้อยโทอุดม สังขะทรัพย์ มีธิดา 5 คน (จิตติมา, ธาริณี, ฤดีรัตน์, กิ่งมณี, และพิตราภรณ์) จบการศึกษามัธยมจากโรงเรียนสายปัญญา พ.ศ. 2474 ประกาศนียบัตรครูประถม พ.ศ. 2475 สอบได้วิชาชุดครูมัธยม พ.ศ. 2477 และเข้ารับราชการครูโรงเรียนสายปัญญา แล้วไปศึกษาวิชาครูอนุบาลที่ Toyo Eiwa Kindergarten Teacher's Training College กรุงโตเกียว ประเทศญี่ปุ่น เมื่อ พ.ศ. 2481-2483 และศึกษาต่อที่ Post Graduated Course ที่ Lumbuth Teacher's College เมืองโอซากา พ.ศ. 2484 เมื่อกลับมาไทย ก็ย้ายมาสังกัดมาอยู่ที่โรงเรียนการเรือนพระนครแผนกอนุบาลละอออุทิศ  ต่อมาได้ลาออกจากราชการเมื่อ พ.ศ. 2490 ซึ่งเป็นช่วงเริ่มต้นของโรงเรียนสมถวิล ที่ดำเนินการก่อตั้งมาตั้งแต่ปี พ.ศ. 2489 

ได้พระบรมราชโองการโปรดเกล้าโปรดกระหม่อมแต่งตั้งให้เป็นวุฒิสมาชิก สมาชิกสภาปฏิรูป และสมาชิกสภานิติบัญญัติ จากนั้นยังได้รับแต่งตั้งให้ดำรงตำแหน่งผู้พิพากษาสมทบ ศาลคดีเด็กและเยาวชน เป็นที่ปรึกษาคณะกรรมการ และเป็นกรรมการในสมาคมต่างๆอีกหลายสมาคม

นางสมถวิล ถึงแก่กรรม เมื่อคืนวันที่12 มิถุนายน พ.ศ. 2554 ด้วยภาวะแทรกซ้อนจากโรคความดันโลหิตสูง 

 เครื่องราชอิสริยาภรณ์ 
 ตริตาภรณ์มงกุฎไทย 
 ตริตาภรณ์ช้างเผือก 
 เหรียญกาชาดสรรเสริญชั้น 1
 เครื่องราชอิสริยาภรณ์จากสมเด็จพระจักรพรรดิ์ญี่ปุ่น
# เฮร์เลิน
เฮร์เลิน  เป็นเมืองทางตะวันออกเฉียงใต้ของประเทศเนเธอร์แลนด์ เป็นเมืองที่ใหญ่ที่สุดอันดับ 2 ของจังหวัดลิมบูร์ก มีประชากรราว 220,000 คน เมืองผลิตเคมีภัณฑ์ ในปลายศตวรรษที่ 19 เมืองเฮร์เลินเป็นศูนย์กลางอุตสาหกรรมการทำเหมืองถ่านหินในเนเธอร์แลนด์
# การปะทุของภูเขาไฟปูเยอวย พ.ศ. 2554
การปะทุของภูเขาไฟปูเยอวย พ.ศ. 2554 เกิดขึ้นเมื่อวันที่ 4 มิถุนายน พ.ศ. 2554 เป็นการปะทุของภูเขาไฟในประเทศชิลี ผลของการปะทุทำให้ต้องทำการอพยพชาวบ้านกว่า 3,500 คน และสั่งปิดสนามบินในประเทศชิลี, ประเทศอาร์เจนตินา โดยสนามบินในกรุงบัวโนสไอเรสปิดทำการระหว่างวันที่ 4 มิถุนายน ถึง 8 มิถุนายน ซึ่งหลายประเทศต่างได้รับผลกระทบจนต้องยกเลิกเที่ยวบินหลายเที่ยวบินอาทิ สนามบินในประเทศนิวซีแลนด์, ประเทศอุรุกวัย,ประเทศออสเตรเลีย รัฐแทสเมเนีย แอดิเลดและประเทศบราซิลทางการสั่งปิดชายแดนระหว่างประเทศประเทศชิลีและประเทศอาร์เจนตินา ทั้งนี้ภูเขาไฟปูเยอวยเคยเกิดการระเบิดครั้งสุดท้ายเมื่อปี ค.ศ. 1960 ถือเป็นการปะทุในรอบ 50 ปี
# ด้วงกว่างสามเขาจันทร์
ด้วงกว่างสามเขาจันทร์ หรือ ด้วงกว่างสามเขาคอเคซัส  เป็นด้วงกว่างสามเขาสีดำที่มีขนาดใหญ่ที่สุดในประเทศไทย ตัวที่ใหญ่ที่สุดพบเก็บรักษาอยู่ที่พิพิธภัณฑ์แมลงของมหาวิทยาลัยเกษตรศาสตร์ บางเขน มีขนาดลำตัวยาวถึง 120 มิลลิเมตร Chalcosoma caucasus (Fabricius, 1801)

 ลักษณะ 
ลักษณะเขาหน้าซึ่งเป็นเขาตั้งขึ้นที่ส่วนหัวมีฟันงอกแยกออกมาด้านในบริเวณใกล้โคนเขา ขนาดของด้วงกว่างชนิดนี้ตัวเล็กก็จะมีเขาสั้น เขาหน้าเป็นแฉกสามแฉก ส่วนตัวใหญ่ เขาหน้าเป็นปลายแหลมปลายเดี่ยวค่อนข้างยาว  ปัจจุบันพบเฉพาะภาคตะวันออก โดยเฉพาะที่จังหวัดจันทบุรี แถบเขตรักษาพันธุ์สัตว์ป่าเขาสอยดาวและบางส่วนของน้ำตกพลิ้ว, น้ำตกตรอกนอก เท่านั้น  แต่จะพบมากทางตะวันตกของประเทศมาเลเซีย และเกาะสุมาตราของอินโดนีเซีย ซึ่งมีขนาดใหญ่กว่าที่พบในประเทศไทย ตัวที่มีขนาดใหญ่อาจมีลำตัวยาวถึง 130 มิลลิเมตร ซึ่งด้วงกว่างสามเขาคอเคซัสถือเป็นด้วงกว่างสามเขาที่ใหญ่และยาวที่สุดในโลกด้วย

ขณะที่ตัวเมียมีขาสั้นกว่าตัวผู้ ลำตัวมีผิวหยาบเป็นรอยโดยเฉพาะส่วนหัวและสันหลังอก มีปีกที่มีผิวหยาบเป็นเม็ด แต่มีขนอ่อนสีน้ำตาลแดงปกคลุมอยู่ซึ่งมองเห็นได้ชัดเจนพิสุทธิ์ เอกอำนวย,  คู่มือคนรักแมลง 2 การเลี้ยงด้วง (มีนาคม พ.ศ. 2552) หน้า 161 ISBN 978-974-660-832-9

ตัวยาวที่สุดพบที่เกาะสุมาตรา ประเทศอินโดนีเซีย ยาว 130 มิลลิเมตร  และพบมากในทางตะวันตกของมาเลเซีย ระยะเป็นตัวหนอนจะกินระยะเวลานาน 2-3 ปี ซึ่งนับมากกว่าด้วงกว่างชนิดอื่น ๆ มักพบเป็นตัวเต็มวัยในช่วงฤดูผสมพันธุ์ คือ ประมาณปลายเดือนพฤษภาคมถึงสิงหาคมพิสุทธิ์ เอกอำนวย, คู่มือคนรักแมลง 1 ด้วงปีกแข็ง แมลงลึกลับ กับเทคนิคการเพาะเลี้ยง (สิงหาคม พ.ศ. 2551) ISBN 978-974-8132-25-9

http://www1.kamakuranet.ne.jp/kabu/beet/x-manual-cau2.htm  The breeding manual of a Chalcosoma caucasus]</ref>
# เวลเซน
เวลเซน  เป็นเมืองในประเทศเนเธอร์แลนด์ ในจังหวัดนอร์ทฮอลแลนด์ ตั้งอยู่บนทั้งสองด้านของคลองนอร์ทซี เป็นท่าเรือของเมืองอัมสเตอร์ดัม ผลิตเหล็กและเหล็กกล้า ปุ๋ยเคมี และซีเมนต์